જીવરામ જોષીએ કેટલાક દિવસો સુધી ખરેખર સૂર્ય પર ત્રાટક કર્યું. પણ એક દિવસ સૂર્યત્રાટક દરમિયાન એમની આંખોની રોશની ચાલી ગઈ. દેખાતું બંધ થઈ ગયું. એ વખતે બાળજીવરામ સાથે લાગણીના બંધને બંધાયેલાં એક બહેને આંખમાં આંજવાની દવા આપી. જીવરામને કાચી કેરી ભાવતી એટલે એ બહેન કેરીના કટકા નાખીને ખીચડી બનાવી દેતા. ત્રણ દિવસ પછી એકાએક ચમત્કાર થયો. કેરીવાળી ખીચડી ખાઈને સૂઈ ગયેલા જીવરામ જોષી ઊઠ્યા ત્યારે આંખોની રોશની પાછી આવી ગઈ હતી. આ ચમત્કાર કઈ રીતે થયો એનો જવાબ એમને ક્યારેય જડ્યો નહીં.